
                APROBAT

Nr. SC2010-20189/25.08.2010


                            dr. ing. Gheorghe Ciuhandu

REFERAT


Spaţiul cu altă destinaţie decât aceea de locuinţă din Timişoara, piaţa Sf. Gheorghe nr.4, situat la parterul casei, compus din 9 încăperi cu suprafaţa utilă totală de 192,20 mp., înscris în C.F. nr.92 Timişoara, nr.top. 326/1, ca “SAD 5 cu 15,44% p.c. şi 109/711 mp. teren” în proprietatea Statului Român  si in administrarea operativa a RA URBIS Timisoara, a devenit liber din punct de vedere juridic ca urmare a renunţării la folosinţa acestuia  de către fostul chiriaş.


Imobilul din Timişoara, piaţa Sf. Gheorghe nr.4, a fost revendicat în baza Legii nr.10/2001 privind regimul juridic al unor imobile preluate abuziv în proprietatea Statului Român, în perioada 6 martie 1945-22 decembrie 1989 iar prin DISPOZITIA NR.276 din data 20.02.2003 privind cererea de acordare de despagubiri pentru imobilele situate în Timisoara, str.16 Decembrie nr.8 si str. Sfantu Gheorghe nr.4 s-a respins cererea de acordare de despăgubiri. Împotriva dispoziţiei revendicatorul nu a deschis acţiune în instanţă.

In şedinţa din data de 20.07.2010 a Comisiei de analiză a spaţiilor cu altă destinaţie 

decât aceea de locuinţă situate în imobile proprietatea Municipiului Timişoara precum şi în proprietatea Statului Român în administrarea Consiliului Local al Municipiului Timişoara infiintata prin HCLMT nr. 351/29.07.2008 s-a analizat situatia spaţiului cu altă destinaţie decât aceea de locuinţă din Timişoara, piaţa Sf. Gheorghe nr.4, hotarandu – se sa propunem Consiliului Local al Municipiului Timisoara un proiect de hotarare pentru atribuirea acestui spatiu, in folosinta gratuita, pe o perioada de 10 ani către Serviciul Public Asistenta Medicala Scolara din subordinea Consiliului Local al Municipiului Timisoara, cu destinatia de cabinete medicale stomatologice.

Prin cererea nr. SC2010-20179/2010 a Serviciului Resurse Umane se solicita atribuirea spatiului din Timisoara, p-ta Sf. Gheorghe nr.4 catre Serviciul Public de Asistenta Medicala Scolara cu destinatia de centru stomatologic pentru elevi.

Având în vedere cele prezentate :


                                                         Propunem:


Aprobarea de către Consiliul Local al Municipiului Timişoara a unui proiect de hotărâre privind atribuirea in folosinta gratuita, pe o perioada de 10 ani a spaţiului cu altă destinaţie decât aceea de locuinţă din Timişoara, piaţa Sf. Gheorghe nr.4, situat la parterul imobilului format din 9 încăperi cu suprafaţa utilă totală de 192,20 mp., înscris în C.F. nr.92 Timişoara nr. top.326/1 ca „SAD 5 cu 15,44% pc şi 109/711 mp teren” în proprietatea Statului Român către Serviciul Public Asistenta Medicala Scolara din subordinea Consiliului Local al Municipiului Timisoara, cu destinaţia de centru stomatologic pentru elevi.

